С ъс заповед на министъра на правосъдието Цецка Цачева на поста изпълнителен директор на Агенцията по вписванията е назначена Габриела Козарева, съобщиха от Министерството на правосъдието.

Тя е магистър по право от Софийския университет СУ „Св. Климент Охридски”. От февруари 2018 г. досега Козарева е била изпълнителен директор на Изпълнителната агенция за насърчаване на малките и средните предприятия.

Смяната идва след скандала с Търговския регистър и подадената оставка на предишната шефка.

Сривът на Търговския регистър е станал след като 4 дискови устройства са дефектирали, но изгубена информация няма, съобщи Зорница Даскалова. Тя посочи, че няма да подава оставка, въпреки искането на БСП. Малко след това обаче след намесата на премиера тя подаде оставка.

Как сривът на Търговския регистър стана проблем на цялата държава

Шефът на Агенцията по вписванията подаде оставка

Какво може да причини срива в Търговския регистър

Търговският регистър не работи, сезирани са ДАНС, МВР и прокуратурата

Тя има над десетгодишен управленски, административен и професионален опит в сферата на бизнеса и търговското право. Била е директор на Дирекция „Спортна инфраструктура и управление на държавното участие” в Министерство на младежта и спорта от май 2015 г. до май 2017 г. Заместник-министър в Министерството на младежта и спорта е от май 2017 г. до февруари 2018 г.

Преди това Габриела Козарева е била консултант в частния бизнес и съдебен помощник във Върховния административен съд.

Междувременно председателят на парламента Цвета Караянчева свика извънредно заседание на Народното събрание на 21 август, предаде агенция „Фокус”.

По-рано през деня БСП внесе в деловодството на парламента 61 подписа с искане за свикване на извънредно заседание.

Левицата иска депутатите да разгледат проект за решение по казуса със застрахователно дружество "Олимпик" и да изслушат министър-председателя във връзка със срива на Търговския регистър.

Следете ни навсякъде и по всяко време с мобилното приложение на Vesti.bg. Можете да го изтеглите от Google Play и AppStore .

За още актуални новини от Vesti.bg последвайте страницата ни в Instagram